Oktoobrikuu uute sõidukite müügitabeli tippu tõusis ootamatu auto | Autogeenius
5. nov. 2019 kell&nbsp11:15
Oktoobris müüdi Eestis 2057 uut sõiduautot, mida on 19,7% rohkem kui eelmise aasta oktoobris.
Suured kasvunumbrid on siiski tingitud ebaproportsiaalsetest võrdlusandmetest ja täpsemat olukorda turul näitab kümne kuu müük, mis tänavu ületab möödunud aasta sama perioodi tulemuse 1,9%. Kokku on tarbijad tänavu ostnud 22 675 uut sõiduautot.
Elektriautode ostjad ootavad ostutoetust?
Kümne kuu kokkuvõttes on kõige populaarsemaks segmendiks keskmised maasturid, milliste osakaal moodustab veidi enam kui veerandi ehk 25,8% kõigist autodest. Kaugele maha ei jää ka väiksemate keskklassi autode segment 23,2% osakaaluga.
Oktoobris müüdi hübriidautosid 218, CNG gaasiautosid 67 ja elektriautosid 3.
Automarkidest edestas oktoobris Toyota napilt kolme autoga Škodat ja neid müüdi vastavalt 316 ja 313. Kolme hulka jõudis ka Volkswagen 187 müüdud sõiduautoga.
Mudelite esikolmiku moodustasid oktoobris Fiat 500, mis tänu Citybee kiirrendile müüs 135 autot, Toyota RAV4 (133) ja Škoda Octavia (108).
Tarbesõidukite müük kiratseb
Vastupidiselt sõiduautode müügi kasvamisele jätkub langus tarbesõidukite turul, kus oktoobris müüdi 15,4% vähem sõidukeid võrreldes mulluse oktoobrikuuga. Kümne kuu kokkuvõttes on tänavu antud klientidele üle 5036 uut tarbesõidukit, mida on 8,4% vähem kui eelmise aasta samal perioodil.
Markidest oli oktoobris populaarseim Citroen, milliseid müüdi 88. Järgnesid Peugeot ja Toyota, vastavalt 57 ja 56 müüdud tarbesõidukiga. Veokite segmendis oli edukaim Scania 25 veokiga.
Märksõnad: amtel, automüük, citybee, edetabel, fiat
Juulikuu Eesti automüük tegi eelmise aastaga võrreldes väga suure tõusu